open-index/open-wikipedia-markdown huggingface dataset:
תחנת הכוח הגרעינית אקדמיק לומונוסוב

**תחנת הכוח הגרעינית אקדמיק לומונוסוב** (ברוסית: **Академик Ломоносов**) היא תחנת כוח גרעינית צפה שמוצבת בשטח צ'וקוטקה בנמל פווק. תחנת הכוח מורכבת משני כורים גרעיניים בהספק כולל של 70 מגוו"ט. הפרויקט נועד לספק חשמל וחום לאזור אחרי סגירת תחנת הכוח הגרעינית ביליבינו.

המתקן נמצא בבעלות רוסאנרגואטום.
## היסטוריה
תכנון המתקן החל מספר שנים לאחר הפעלת תחנת הכוח הגרעינית ביליבינו כהתארגנות לסגירתה.

בשנת 2006 במכרז לבניית ארבה זכה מפעל "סבמאש" ומטרה הייתה לסיים את הבניה בשנת 2010. בשנת 2008 לאור דחיות לא מוצדקות הוחלט להעביר את הבנייה למספנה בסנקט פטרבורג. בשנת 2009 למספנה הגיעו כורים עבור תחנת הכוח. בשנת 2016 החלה בניית מתקנים בחוף של נמל פווק בצ'וקוטקה.

בשנת 2018 הארבה עברה למורמנסק להשלמת הצטיידות והעמסה בדלק גרעיני. בשנת 2019 הסתיימה הפעלה ניסיונית והוחלט להעביר את הארבה ליעד שנמצא כ-5,000 ק"מ ממורמנסק. בשנת 2020 החלה הפעלה המסחרית של המתקן.

במשטר תפעולי רגיל המתקן מייצר 60 מגוו"ט חשמל בנוסף לאספקת חום. ללא אספקת חום הוצאת אנרגיה חשמלית יכולה להגיע ל-70 מגוו"ט.

אורך חיים של תחנת הכוח הוא כ-35-40 שנים. כול שנה נדרש טיפול שנתי ללא הוצאת כלל המערכת מניצול פעם ב-12 נדרש טיפול משמעותי שמתוכנן להימשך שנה במהלכה המתקן לא פעיל.

תחילת עלות בניית תחנת הכוח הוערכה ב-9.1 מיליארד רובל. במהלך הבנייה העלות גדלה פי ארבעה. הדבר הביא לכך שעלות הספק מותקן היה גבוה מאוד. בנוסף לכך צורך בהוצאה מניצול לשנה לאחר 12 שנות עבודה דורש הקמת תחנת כוח חליפית. בגלל המרחק הגדול בין נמל פווק לאתר ביליבינו בו נמצאת תחנת כוח שהמתקן החדש צפוי להחליף אותו היה צורך בניית קו הולכת חשמל והקמת מקור חום חדש באזור ביליבינו.

בתחילת הפרויקט היו תוכניות לבניית שבע יחידות מסוג זה. נכון לשנת 2026 לא ברור האם פרויקט נוסף כלשהו ימומש.

## קישורים חיצוניים

* תיאור כולל סרטון
* תיאור תחנת הכוח 
* תיאור התחנה 

אקדמיק
קטגוריה:צ'וקוטקה
אילביינט

**אילביינט** (באנגלית: **Illbient**, הלחם בסיסים של 'ill' ו-'ambient') הוא תת-ז'אנר מוזיקלי של מוזיקה אלקטרונית ותנועה אמנותית שמקורה בקרב מוזיקאים ניסיוניים בהשפעת מוזיקת היפ הופ מניו יורק (בעיקר ברוקלין) בתחילת שנות ה-1990. המונח אילביינט נתבע על ידי התקליטנים די ג'יי אוליב  ודי ג'יי ספוקי , מחלוצי הז'אנר.

מוזיקת אילביינט מאופיינת בעיקר בגרוב פאנקי, בס כבד ובשכבות של ביטים ונופי שמע של מוזיקת דאב, מוזיקה ניסיונית, מוזיקת אמביינט, ג'אז, מוזיקת היפ הופ, מוזיקת ג'אנגל, מוזיקת פולק, דראם אנד בייס ומוזיקה תעשייתית. כמו כן, מוזיקה זו מושפעת מברייקים ודגימות של מוזיקת היפ הופ ותכנות מתקדם של ביטים של מוזיקת עולם ומוזיקה אלקטרונית.

## הערות שוליים

קטגוריה:שנות ה-1990 במוזיקה
בדלת הראשית

"**בדלת הראשית**" הוא אלבום האולפן הרביעי של הזמרת-יוצרת הישראלית בטי פבלו. הוא יצא לאור ב-29 בינואר 2017 בהוצאת חברת התקליטים פטיפון (הוצאה עצמית). מתוך האלבום יצאו שמונת הסינגלים: "אינטואיציה חזקה", "זר ומיוחד", "פיסת שמיים", "אוספת געגועים", "בדלת הראשית" (שיר הנושא מתוכו), "האהבה", "וזה מקסים" ו"מתגלגלים".

בנוסף לסינגלים שנכללו באלבום, החליטה פבלו לכלול בו גם את הביצוע שלה ל"עוד לא אהבתי די" שהוקלט במקור על ידי הזמר יהורם גאון בשנת 1977, כמו גם את "עד שתבין אותי" שכתבה במקור לזמרת שירי מימון – אותו השיר פורסם כסינגל הבכורה של הזמרת בשנת 2004.

## רקע והפקה
ב-29 בינואר 2017 יצא באופן רשמי האלבום "בדלת הראשית"; אלבומה הרביעי של בטי המוסיפה הפעם גם את שם משפחתה והיא מוצגת מעתה כ"בטי פבלו". האלבום מאופיין בסגנון קצבי ותיאטרלי, המשלב השפעות מוזיקליות תקופתיות והוא מציג את המסע האישי של בטי בשנים האחרונות.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי 2017
קטגוריה:אלבומי בטי פבלו
קטגוריה:אלבומים בעברית
קטגוריה:אלבומים בהוצאה עצמית
שידור חוזר

**שידורים חוזרים** (**ש.ח.**) הם שידורים חוזרים של פרקי סדרות טלוויזיה או תוכניות רדיו ששודרו כבר בעבר. הנוהג מאפשר לרשתות הטלוויזיה למלא זמן שידור מבלי לייצר תוכן חדש, ומספק לצופים הזדמנות לצפות בפרקים אותם הם החמיצו. לפני עידן הווידאו הביתי והסטרימינג, השידורים החוזרים בטלוויזיה היו הדרך היחידה בה היה לציבור הזדמנות לצפות שוב בתכני טלוויזיה מסוימים.

הנוהג של שידורים חוזרים החל עוד בימים הראשונים של שידורי הטלוויזיה, כאשר לרשתות השידור היה מחסור בתכנים חדשים. אחת מהתוכניות הראשונות ששודרו בשידור חוזר הייתה התוכנית "לוסי אהובתי" אשר שודרה בשידורים חוזרים במהלך תקופת הריונה של השחקנית הראשית לוסיל בול. כיום לרוב השידורים החוזרים בטלוויזיה לרוב מתקיימים מחוץ לשעות צפיית השיא ולרוב בתקופות שבין עונות השידור של אותו התוכניות. לעיתים רבות אותם השידורים החוזרים מסייעים להעלות את העניין באותה התוכנית בתקופות שבין השידור של עונות התוכנית.

באזורים רבים בעולם, כמו בין היתר באמריקה הצפונית, לעיתים רבות השידורים החוזרים מבוצעים במסגרת סינדיקציה של תוכניות טלוויזיה אשר כרוכה במכירת הזכויות לשידור הסדרה בשידורים חוזרים לרשתות כבלים ו/או לתחנות טלוויזיה מקומיות שונות, לרוב זמן רב לאחר שאותה הסדרה הסתיימה. שידורים חוזרים בסינדיקציה נפוצים במיוחד עבור סדרות עם מספר גדול במיוחד של פרקים - בדרך כלל בסביבות 100 פרקים או יותר. סדרות פופולריות במיוחד כמו "חברים", "משפחת סימפסון", "סיינפלד", "המשרד" ו"המפץ הגדול" זכו להצלחה רבה במיוחד לאורך השנים כאשר שודרו בסינדיקציה, והדבר סייע לכך שהם נותרו רלוונטיים מבחינה תרבותית במשך זמן רב לאחר התקופה המקורית בה הן שודרו. הסינדיקציה של סדרות טלוויזיה מסייעת לרוב גם להעלות את הפופולריות של אותן הסדרות בקרב קהלים חדשים אשר מסיבות שונות לא צפה באותן הסדרות כאשר הן שודרו במקור. במקרים רבים, שידורים חוזרים בסינדיקציה הפכו משתלמים במיוחד ביותר עבור צוות השחקנים וצוות ההפקה של סדרות מצליחות במיוחד, והיוו מקור הכנסה משתלם במיוחד במשך שנים רבות לאחר שהם השתתפו באותן ההפקות.

בנוסף, רשתות הטלוויזיה במדינות רבות נוהגות במהלך עונות החגים לשדר תוכניות ספיישל טלוויזיוניות בשידורים חוזרים, כמו למשל "הגרינץ' שגנב את חג המולד!" ו"רודולף אדום האף"  בחג המולד.

הקונספט של השידורים החוזרים השתנה בעידן של שירותי סטרימינג לאחר שפלטפורמות סטרימינג פופולריות כמו נטפליקס, הולו, דיסני+ ופריים וידאו, אשר מכילים מאגרים עצומים של תוכני טלוויזיה זמינים לצפייה בזמן שנוח לצופה, שינו את הרגלי הצפייה של צופים רבים אשר החלו להעדיף בעקבות לצפות בתוכני טלוויזיה על פי דרישה והפסיקו להסתמך על תחנות הטלוויזיה המסורתיות לצורך צפייה חוזרת בתכני טלוויזיה פופולריים.

## שידורים חוזרים בישראל

## קישורים חיצוניים

## הערות שוליים

קטגוריה:טלוויזיה
ג'ושוע גילאבוגי

**ג'ושוע ג'רמי אקוי פארה גילאבוגי** (בצרפתית: **Josuha Jérémy Akoi Fara Guilavogui**; נולד ב-19 בספטמבר 1990) הוא כדורגלן צרפתי המשחק כקשר הגנתי.

## ראשית חייו
גילאבוגי נולד באוליאול, ואר, צרפת, להורים מגינאה. הוא אחיו של הכדורגלן הגינאי הבינלאומי מורגן גילאבוגי.

## קריירת מועדונים
### סנט אטיין
גילאבוגי שיחק ב-סנט אטיין מ-2005 לאחר שהצטרף למועדון שבסיסו ברון-אלפ מהמועדון המקומי שלו, טולון. הוא הועלה לנבחרת הבוגרת בעקבות פיטוריו של המנג'ר לורן רוסי והחתמתו של המנג'ר החדש כריסטוף גאלטייה, שרצה לערוך חלוקת תפקידים מחודשת בהגנה של סן אטיין ולמלא את הסגל, שנפגע מפציעות.

גילאבוגי ערך את הופעת הבכורה המקצועית שלו ב-3 בינואר 2009, כשנכנס כמחליף מאוחר בניצחון 0–1 של סנט אטיין על בורדו בקופה דה פראנס.

### אתלטיקו מדריד
ב-2 בספטמבר 2013 דווח כי גילאבוגי עבר בדיקות רפואיות אצל אתלטיקו מדריד מהלה ליגה וחתם על חוזה לחמש שנים בעסקה בשווי עשרה מיליון אירו.

ב-31 בינואר 2014 הושאל בחזרה לסנט אטיין מהליגה הראשונה עד סוף העונה.

### וולפסבורג
ב-8 באוגוסט 2014 החתימה וולפסבורג את גילאבוגי בהשאלה לשנתיים מאתלטיקו מדריד עם אפשרות להעברה קבועה כלולה בעסקה. המועדון מימש את סעיף הרכישה ב-18 במאי 2016 והחתים אותו על חוזה לשלוש שנים, תמורת שלושה מיליון אירו.

ב-30 במאי 2015 עלה מהספסל כאשר וולפסבורג זכתה בגביע הגרמני בפעם הראשונה בתולדותיה, כשניצחה את בורוסיה דורטמונד 1–3 באצטדיון האולימפי של ברלין.

#### השאלה לבורדו
ב-30 בינואר 2022 חתם בבורדו מליגת העל הצרפתית בהשאלה עד תום העונה. העסקה כללה אופציית רכישה.

### מיינץ 05
ב-1 ביולי 2023 חתם במיינץ 05 תמורת שבעה מיליון אירו, שם רשם 12 הופעות. הוא עזב את המועדון בסוף העונה.

### לידס יונייטד
ב-23 באוקטובר 2024 הצטרף ללידס יונייטד מהצ'מפיונשיפ עם חוזה עד תום העונה. הוא לא הרבה לשחק ועלה כמחליף בכל הופעותיו בקבוצה בליגה, אם כי פתח בהרכב פעמיים במסגרת הגביע האנגלי. בסיום העונה העפילה לידס יונייטד לפרמייר ליג מהמקום הראשון בליגה.

## קריירה בינלאומית
יליד צרפת, גילאבוגי הוא ממוצא גינאי. הוא שיחק בנבחרת צרפת.

## תארים
; לידס יונייטד
* פוטבול ליג צ'מפיונשיפ: 2024/2025

## קישורים חיצוניים

## הערות שוליים

קטגוריה:כדורגלני סנט אטיין
קטגוריה:כדורגלני אתלטיקו מדריד
קטגוריה:כדורגלני וולפסבורג
קטגוריה:כדורגלני בורדו
קטגוריה:כדורגלני מיינץ 05
קטגוריה:כדורגלני לידס יונייטד
קטגוריה:כדורגלנים צרפתים
קטגוריה:צרפתים שנולדו ב-1990
גשר פטנאם

**גשר פטנאם** (באנגלית: **Putnam Bridge**) היה גשר נפתח מסתובב שהשתרע מעל הארלם ריבר יחד עם המסילה הסמוכה של קווי הרכבת המרכזית של ניו יורק , בעיר ניו יורק. הגשר חיבר את שכונת הארלם במנהטן לקונקורס  בברונקס, ליד מיקומו הנוכחי של הינקי סטאדיום. הגשר נשא שתי מסילות של קו הרכבת של ניו יורק-ופטנאם , ומאוחר יותר את הקו העלי של השדרה התשיעית של חברת Interborough Rapid Transit Company (IRT) , וכן שני שבילים להולכי רגל מחוץ למבנה הראשי של הגשר. הגשר איפשר לנוסעי קווי הרכבת המרכזית של ניו יורק, להגיע אל השדרות הששית והתשיעית, ומשם למרכז ודרום מנהטן (ראו להלן).

ב-1879 וב-1880, הוקם קו נוסעים חדש דרך מחוז וסטצ'סטר ומחוז פטנאם, מברוסטר  ל-High Bridge בברונקס, ובשנת 1881 הצטרף המעבר על גשר פטנאם לקו, והוא שאפשר את המשך נסיעת הנוסעים לתחנות השונות במנהטן. הגשר נקרא פטנאם על שם הקו שעבר מעליו, אך התייחס גם למחוז פטנאם, שיחד עם מחוז וסטצ'סטר, היו ספקי משלוחי החקלאות העיקריים של המטענים שהועברו באמצעות הקו הזה לעיר ניו יורק.

הגשר נפתח לתנועת רכבות והולכי רגל ב-1 במאי 1881, ופעל עד שהופסקו כל שירותי הרכבות הרלוונטיות ב-31 באוגוסט 1958. הצרוּת הקיצונית של הגשר שרוחבו היה 7.9 מ' בלבד בין מרכזי המסבכים, בשילוב עם הקרבה לגשר סכר מאקומבס, הפכו את קיום הגשר כעורק תחבורה לבלתי מעשי ומיותר, והוא הוסר בשנת 1960.
## ראו גם
* הגשרים לאורך הארלם ריבר
## ביאורים

## הערות שוליים

קטגוריה:ניו יורק: גשרים
קטגוריה:ניו יורק: גאוגרפיה
ניו יורק
קטגוריה:מדינת ניו יורק: גשרים
קטגוריה:הארלם ריבר
ירושלים של זהב (מיני-אלבום)

"**ירושלים של זהב**" הוא המיני-אלבום הרביעי של הזמרת הישראלית חוה אלברשטיין, והיצירה המשותפת הראשונה שלה עם הפרברים. את האלבום הוציאה בשנת 1967 לאור חברת התקליטים CBS ישראל. רצועות 2 ו-4 בוצעו על ידי הפרברים בלבד, רצועה מספר 3 על ידי אלברשטיין, ואת השיר הפותח ביצעו יחד כדואט.

## שירים
הרצועה הפותחת היא "ירושלים של זהב", אחד מיצירותיה המוכרות ביותר של נעמי שמר, והאהובות ביותר בקרב הציבור הישראלי והיהודי. "אילו כל האוהבים" בוצע כבר על ידי אלברשטיין במיני-אלבום "חוה אלברשטיין בשירי נחום היימן". לכן, הפעם שרו אותו הפרברים בלבד. הוא חוקר את כוח האהבה והשפעתה על המציאות, ומציע עולם שבו האוהבים והאימהות יכולים לשנות את פני הדברים. הדימויים מדגישים את התקווה שהאהבה תחליף את הסבל והמלחמה, ותביא לעתיד מואר ושלום.

"מחר" בביצוע אלברשטיין מבטא תקווה אופטימית לעתיד טוב יותר, בו ישגשג שלום, תוך התגברות על קשיים והרס. הוא מדגיש שהחלומות האלה אינם רק פנטזיות אלא חזון ממשי שיכול להתגשם, אם לא מחר – אז מחרתיים. "אולי אם נאמין" מדבר על הייאוש והכאב ממלחמות, תוך תקווה רופפת לשלום ולשינוי. למרות הסבל והאובדן, ישנה קריאה לאמונה באפשרות לסיים את מעגל המלחמות והכאב.

## רשימת רצועות

## הערות שוליים

קטגוריה:מיני-אלבומים של חוה אלברשטיין
קטגוריה:מיני-אלבומים בעברית
קטגוריה:אלבומי חברת CBS ישראל
סאמו קושטה

**סמואל "סַאמוּ" דה אלמיידה קוֹשְׁטָה** (בפורטוגזית: **Samuel** "**Samú**" **de Almeida Costa**; נולד ב-27 בנובמבר 2000) הוא כדורגלן פורטוגזי המשחק בעמדות הקשר ההגנתי והמרכזי בקבוצת מיורקה מהלה ליגה ובנבחרת פורטוגל.

## קריירת מועדונים
### בראגה
קושטה נולד באוויירו, ושיחק בקבוצות ביירה-מאר, גאפאנה, פלמיירס בראגה ובראגה כנער. הוא ערך את הופעת הבכורה שלו עבור קבוצת המילואים של בראגה ב-2 בנובמבר 2019.

ב-25 ביולי 2020, קושטה שיחק את המשחק הראשון שלו עבור הקבוצה הבוגרת של בראגה, כשהוא נכנס כמחליף בדקה ה-46 במשחק נגד פורטו.

### אלמריה
ב-10 בספטמבר 2020, קושטה הושאל לאלמריה מהליגה הספרדית השנייה, לקראת עונת 2020/2021. הוא ערך את הופעת הבכורה שלו שבעה עשר ימים לאחר מכן, כשפתח בהרכב בניצחון חוץ 0–2 על דפורטיבו לוגו.

קושטה כבש את שער הבכורה שלו בקריירה ב-24 בינואר 2021, כשהבקיע את השער הראשון בתיקו ביתי 2-2 נגד סבאדל. ב-11 ביוני, לאחר ששימש כשחקן הרכב באופן קבוע, הוא נרכש על ידי אלמריה, וחתם על חוזה לחמש שנים.

קושטה סייע לאנדלוסים בעלייתם ללה ליגה מהמקום הראשון, וערך את הופעת הבכורה שלו בליגה הראשונה ב-14 באוגוסט 2022, כשפתח בהפסד ביתי 1–2 מול ריאל מדריד. ב-23 בספטמבר, הוא האריך את החוזה שלו עד 2029.

### מיורקה
ב-10 באוגוסט 2023, קושטה חתם על חוזה לחמש שנים עם מיורקה, גם היא בליגה הספרדית הראשונה.

## קריירה בינלאומית
קושטה היה חלק מנבחרת פורטוגל שסיימה במקום השני באליפות אירופה עד גיל 19 ב-2019 בארמניה.

קושטה ערך את הופעת הבכורה שלו בנבחרת הלאומית הבוגרת של  ב-12 באוקטובר 2024 במשחק ליגת האומות נגד פולין באצטדיון הלאומי בוורשה. הוא החליף את ברנרדו סילבה בניצחון 1–2 של פורטוגל.

## קישורים חיצוניים

## הערות שוליים

קטגוריה:כדורגלני מיורקה
קטגוריה:כדורגלני אלמריה
קטגוריה:כדורגלני ספורטינג בראגה
קטגוריה:כדורגלני נבחרת פורטוגל
קטגוריה:כדורגלנים פורטוגזים
קטגוריה:פורטוגזים שנולדו ב-2000
מאנו מורלאנס

**מנואל "מאנו" מוֹרְלַאנֶס אריניו** (בספרדית: **Manuel** "**Manu**" **Morlanes Ariño**; נולד ב-12 בינואר 1999) הוא כדורגלן ספרדי המשחק בעמדת הקשר המרכזי בקבוצת מיורקה מהלה ליגה.

## קריירת מועדונים
מורלאנס נולד בסרגוסה ושיחק בריאל סרגוסה המקומית כנער, לפני שעבר לאקדמיה של ויאריאל בקיץ 2012. הוא ערך את הופעת הבכורה שלו בקבוצת המילואים של המועדון בעונת 2015/2016, בליגה הספרדית השלישית.

ב-3 בספטמבר 2016, מורלאנס ערך את הופעת הבכורה שלו בקבוצה השנייה של המועדון בהפסד 3-2 מול ברצלונה ב'. הוא סבל מפציעה בברך במהלך משחק נגד קאסטיון בדצמבר, וחזר לשחק בספטמבר 2017 בתיקו 0-0 נגד יאגוסטרה.

מורלאנס ערך את הופעת הבכורה שלו בקבוצה הראשונה ב-8 בדצמבר 2017, כשהוא פתח בהפסד 1-0 מול מכבי תל אביב בליגה האירופית. ב-13 ביוני שלאחר מכן, הוא חידש את חוזהו עד 2023.

מורלאנס ערך את הופעת הבכורה שלו בלה ליגה ב-18 באוגוסט 2018, כשהוא פתח בהפסד ביתי 2-1 מול ריאל סוסיאדד. לקראת עונת 2019/2020, הוא הועלה באופן סופי להרכב הראשי.

ב-7 בספטמבר 2020, מורלאנס הושאל לאלמריה, לשנה אחת, עם סעיף רכישה. לאחר שהיה שחקן הרכב קבוע, אלמריה מימשה את סעיף הרכישה בחוזה שלו, אך ויאריאל הפעילה את סעיף הקנייה בחזרה כדי להחזיק במורלאנס אצלה.

ב-16 באוגוסט 2021, מורלאנס חתם על חוזה חדש עם הצוללת הצהובה עד 2026, והצטרף לקבוצה אחרת בליגה הראשונה, אספניול, בהשאלה לעונת 2021/2022. מורלאנס חזר לקבוצת האם שלו לעונת 2022/2023. הוא שיחק כמה משחקים בודדים לפני שעבר למיורקה, גם בליגה הראשונה, ב-31 בינואר 2023, גם בהשאלה.

ב-30 ביוני 2023, מורלאנס חתם על חוזה קבוע לחמש שנים במיורקה.

## קישורים חיצוניים

## הערות שוליים

קטגוריה:כדורגלני אלמריה
קטגוריה:כדורגלני ויאריאל
קטגוריה:כדורגלני מיורקה
קטגוריה:כדורגלנים ספרדים
קטגוריה:כדורגלני אספניול
קטגוריה:ספרדים שנולדו ב-1999
יאגובה ארסאטה

**יאגוֹבָּה אַרָסַאטֶה אלוסטונדו** (בבסקית: **Jagoba Arrasate Elustondo**; נולד ב-22 באפריל 1978) הוא כדורגלן עבר ספרדי ששיחק בעמדת החלוץ, וכיום מאמן כדורגל. בעבר אימן את אוססונה, זכה איתה בליגה השנייה ב-2019, והעפיל איתה לאירופה בפעם הראשונה ב-16 שנים בהיסטוריה של המועדון.

## קריירת משחק
ארסאטה נולד בבריאטואה שבחבל הבסקים, ושיחק לאורך הקריירה שלו בקבוצות מהליגות הנמוכות בספרד, כולן מחבל הבסקים. הוא פרש בשנת 2007, בגיל 29 בלבד, לאחר עונה אחת בליגה הרביעית במדי אמורבייטה.

## קריירת אימון

### ריאל סוסיאדד
ארסאטה פנה לאימון מיד לאחר פרישתו, כאשר שתי הקבוצות הראשונות אותן אימן היו חובבניות. בשנת 2010, הוא חזר לריאל סוסיאדד, כמאמן קבוצות הנוער של המועדון, שם שיחק כנער.

ביולי 2012, הועלה ארסאטה לקבוצה הראשונה של סוסיאדד כעוזר של פיליפ מונטנייר, מאמן הקבוצה דאז. בשנה שלאחר מכן, עם עזיבת הצרפתי לסטאד רן, הוא מונה למחליפו. הוא ערך את הופעת הבכורה שלו כמאמן בלה ליגה ב-17 באוגוסט עם ניצחון ביתי 2-0 על חטאפה, והוביל את הקבוצה במסע שלה בשלב המוקדמות של ליגת האלופות, בו היא ניצחה את ליון כדי להעפיל לשלב הבתים לראשונה מזה עשור, בו סיימה בתחתית הבית.

באפריל 2014, לאחר שהוביל את סוסיאדד לחצי גמר הגביע הספרדי, בו הפסידה 3-1 במצטבר לברצלונה, חידש ארסאטה את חוזהו במועדון עד 2016. הוא פוטר ב-2 בנובמבר לאחר הפסד 3-1 לקרסנודאר בסיבוב הפלייאוף של ליגת האלופות, ואחרי ניצחון אחד מתוך עשרה משחקים מתחילת עונת בליגה.

### נומנסיה
ארסאטה מונה להוביל את נומנסיה מליגת המשנה ב-12 ביוני 2015, והחליף את חואן אנטוניו אנקלה. בהופעת הבכורה שלו ב-23 באוגוסט, הקבוצה ניצחה 6-3 בבית מול טנריפה במחזור הפתיחה של הליגה. הוא סיים את העונה עם נומנסיה במקום העשירי, וזכה לעונה נוספת בתפקיד.

ביוני 2017, למרות שסיים במקום ה-17 הוארך חוזהו במועדון. בעונה שלאחר מכן הוא הוביל את נומנסיה לגמר פלייאוף העלייה ללה ליגה, בו הפסידה הקבוצה בתוצאה 4-1 במצטבר לריאל ואיאדוליד; הוא התפטר ב-18 ביוני 2018.

### אוססונה
ב-20 ביוני 2018, מונה ארסאטה למאמן אוססונה לאחר שהסכים לחוזה לשנה אחת. הוא חידש את חוזהו עד 2020 ב-5 במרץ שלאחר מכן, ועלה עם אוססונה ללה ליגה, כשהיא זוכה בליגה השנייה.

ב-18 בנובמבר 2019, חתם ארסאטה על חוזה נוסף עד ליוני 2022. שישה ימים לאחר מכן, הקבוצה הפסידה 2-1 בבית ליריבתה המקומית אתלטיק בילבאו, וסיימה 602 ימים רצופים ללא הפסד באצטדיון אל סדאר.

ב-7 במרץ 2022, חוזהו של ארסאטה הוארך בשנתיים נוספות, כאשר החדשות פורסמו באמצעות שלט ענק שהוצב על בניין באחד מרחובותיה הראשיים של פמפלונה. בעונה שלאחר מכן, הוא הוביל את אוססונה לגמר הגביע הספרדי בפעם הראשונה ב-18 שנים לאחר ניצחון 2-1 בהארכה בבית מול סביליה ברבע הגמר וניצחון 2-1 במצטבר על אתלטיק בילבאו בחצי; הם הפסידו בגמר 2-1 לריאל מדריד. בליגה, סיום במקום השביעי פירושו העפלה לקונפרנס ליג, וזו הייתה הפעם הראשונה שאוססונה מעפילה למפעל אירופאי מזה 16 שנים.

### מיורקה
ב-10 ביוני 2024, מונה ארסאטה למאמן מיורקה, גם היא מהליגה הראשונה, וחתם על חוזה לשלוש שנים.

## חיים אישיים
ארסאטה נשוי ואב לשלושה ילדים.

## תארים
### כמאמן
;אוססונה
* הליגה הספרדית השנייה: 2018/2019
* מקום שני בגביע המלך הספרדי: 2022/2023

;אישיים
* מאמן החודש בלה ליגה: דצמבר 2013

## קישורים חיצוניים

## הערות שוליים

קטגוריה:מאמני כדורגל
קטגוריה:מאמני כדורגל ספרדים
קטגוריה:מאמני ריאל סוסיאדד
קטגוריה:מאמני נומנסיה
קטגוריה:מאמני אוססונה
קטגוריה:מאמני מיורקה
קטגוריה:ספרדים שנולדו ב-1978
ג'נט כהן צדק

**ג'נט כהן צדק** (1945 - 2 ביוני 1972) הייתה אתלטית יהודייה-איראנית, נהרגה בתאונת דרכים בשיא הקריירה שלה. אלופה ושיאנית איראן בריצות ל-100 מטר ול-60 מטר משוכות. ספורטאית (גברים ונשים) השנה של איראן (1965).

## ביוגרפיה
כהן צדק נולדה וגדלה בטהראן, בת שלישית למשפחה יהודית מאיראן. בוגרת תואר ראשון בחינוך גופני מאוניברסיטת טהראן.

בשנת 1965 היא זכתה במדליית ארד בריצת 100 מטר. בשנת 1962 היא קבעה בריצת 80 מטר שיא לאומי חדש של 11.0 שניות. באוקטובר 1965 קבעה בריצת 100 מטר שיא לאומי חדש של 12.5 שניות ובריצת 60 מטר משוכות קבעה שיא לאומי חדש נוסף. 

ב-2 באוקטובר 1972 נהרגה בתאונת דרכים ביחד עם סימין שאפיקי, קפטן נבחרת איראן בכדורסל לנשים. אביה של ג'נט נפטר מצער, 10 חודשים לאחר מותה.

## קישורים חיצוניים

* Mahrokh Gholamhosseinpour, Janet Kohan-Sedq: A Young Sportswoman Killed in the Prime of Her Life, December 6, 2019 

קטגוריה:אצניות יהודיות
קטגוריה:אתלטים איראנים
קטגוריה:ילידות 1945
קטגוריה:איראנים שנולדו ב-1945
קטגוריה:נפטרות ב-1972
קטגוריה:נפטרים ב-1972
מקום בו מלאכים פוחדים לדרוך

**מקום בו מלאכים פוחדים לדרך** (באנגלית: **Where Angels Fear to Tread**) הוא סרט דרמה בריטי משנת 1991 בבימויו של צ'ארלס סטארידג' , עם רופרט גרייבס, ג'ודי דייוויס, הלנה בונהם קרטר והלן מירן בתפקידים הראשיים.

התסריט מבוסס על רומן בשם זה מאת א.מ. פורסטר משנת 1905. השם נלקח מפואמה של אלכסנדר פופ.

זה סרט תקופתי שעלילתו מתרחשת בשנת 1903 בטוסקנה, בעיירה מונטריאנו (שם פיקיטבי). הסרט צולם בעיירה סן ג'מיניאנו.

## תקציר העלילה
ליליה הריטון (הלן מירן) היא אלמנה טרייה, אם לאירמה (סופי קולמן) בת ה-12. לאחר מות בעלה היא מחליטה לנסוע להתאוורר בשמש של טוסקנה ביחד עם בת לווייתה, קרולין אבוט (הלנה בונהם קרטר). נמאס לה מהחיים האפורים והמשעממים בעיירה באנגליה ומהיחס המחמיר של חמותה (ברברה ג'פורד).

ליליה מתאהבת בטוסקנה ובעיקר בגבר איטלקי צעיר בשם ג'ינו קארלה (ג'ובני ג'יודלי). היא מודיעה זאת במכתב לחמותה הנדהמת והזועמת שמחליטה לשלוח לטוסקנה את בנה פיליפ (רופרט גרייבס) כדי שייפגש עם ג'ינו ויציע לו כסף כדי שייפרד מליליה.

בבואו לשם מסתבר לו שליליה נישאה לג'ינו והוא חוזר לאנגליה ביחד עם קרולין.

חיי הנישואין של ליליה אינם קלים. היא יודעת שג'ינו התחתן אתה בגלל כספה וכי הוא ממשיך להיפגש עם נשים. היא רוצה לטייל לבד אבל ג'ינו אומר לה שזה לא נהוג באיטליה ואף מכה אותה. היא נכנסת להיריון, יולדת בן ומתה בלידה.

כעת שולחת גב' הריטון את פיליפ ואת בתה הרווקה הרייט (ג'ודי דייוויס) כדי שיביאו את הילד לאנגליה שם יקבל חינוך יותר טוב. אליהם מצטרפת בנפרד גם קרולין.

הרייט היא רווקה עצבנית ויש לה שנאת זרים. היא דבקה בהחלטה להביא את הילד לאנגליה.

פיליפ וקרולין נפגשים עם ג'ינו ומתרשמים איך הוא מטפל באהבה בילד. קרולין מתחילה להתאהב בג'ינו. זה לא מוצא חן בעיני הרייט שמחליטה לחטוף את הילד. בליל גשם היא מבצעת זאת ומודיעה לפיליפ לפגוש אותה במקום מסוים. הוא מגיע בכרכרה בתוך גשם עז ונדהם לראות שהרייט מחזיקה בילד. הכרכרה ממשיכה בתוך הסופה ומתהפכת. הילד מועף ונהרג ופיליפ נפצע.

פיליפ נפגש עם ג'ינו ומודיע לו על האסון. ג'ינו מכה אותו אך קרולין מפרידה ביניהם. הם חוזרים לאנגליה וקרולין מודיעה לפיליפ כי התאהבה מקודם בג'ינו אבל כעת יש סיכוי ליחסים שלה אתו.

## צוות השחקנים

## קישורים חיצוניים

*קדימון למקום בו מלאכים פוחדים לדרוך, באתר יוטיוב
*קדימון רשמי לסרט, באתר יוטיוב
*פסקול הסרט, באתר יוטיוב

קטגוריה:סרטי 1991
קטגוריה:סרטים בריטיים
קטגוריה:סרטים באנגלית
קטגוריה:סרטים באיטלקית
קטגוריה:סרטים תקופתיים
קטגוריה:סרטים מבוססי ספרים
קטגוריה:סרטי דרמה בריטיים
ג'אנגל פופ

**ג'אנגל פופ** (באנגלית: **Jangle pop**) הוא תת-ז'אנר מוזיקלי של פופ רוק וקולג' רוק עם הדגשה של צלילי ג'אנגל  של גיטרות חשמליות ומנגינות פופ בסגנון של שנות ה-1960.

תת-ז'אנר זה בדרך כלל מיושם על להקות של סוף שנות ה-1970 ותחילת שנות ה-1980 שצמחו מסצנת הפוסט-פאנק. עם זאת, המונח זכה לפופולריות רק במהלך שנות ה-1980, לאחר צאתו של גרסת הכיסוי של הבירדס ל-"Mr. Tambourine Man" של בוב דילן.

בין המוזיקאים מהז'אנר המוכרים ניתן למנות את אר.אי.אם., ביג סטאר, הסמית'ס והבאנגלס.

## קישורים חיצוניים

## הערות שוליים

קטגוריה:סגנונות רוק
קטגוריה:שנות ה-1980 במוזיקה
קטגוריה:שנות ה-1990 במוזיקה
צ'ידו נווקוצ'ה

**צ'ידו נווקוצ'ה** (באנגלית: **Chido Nwokocha**) הוא שחקן אמריקאי.

## ביוגרפיה
צ'ידו נווקוצ'ה הוא שחקן ניגרי-אמריקאי. הוא נולד בטקסס וגדל בסקרמנטו, קליפורניה. הוא למד באוניברסיטת אוהיו, שם שיחק בקבוצת הפוטבול האוניברסיטאית בתפקיד תופס. לאחר הקולג', הוא שיחק באופן מקצועי בקבוצת סן חוזה סייברקאטס מליגת הפוטבול באולמות סגורים. כשפציעה בברך קצרה את קריירת הפוטבול שלו, הוא המשיך בקריירת משחק.

## קריירה
בשנת 2019, החל נווקוצ'ה לשחק בסדרת הטלוויזיה, "Sistas", שכתב, ביים והפיק טיילר פרי. הסדרה חודשה לעונה שנייה. נווקוצ'ה גם הופיע בתפקיד חוזר בסדרה "Murder in the Firs", והתארח בסדרות כמו ימי חיינו, משמרת לילה, המתמחה והטירון.

בשנת 2022 הופיע נווקוצ'ה בסרט אהבה בשחקים: מאווריק*.*

## פילמוגרפיה
### טלוויזיה

### קולנוע

### משחקי וידאו

## קישורים חיצוניים

## הערות שוליים

קטגוריה:אמריקאים ממוצא ניגרי
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת אוהיו
קטגוריה:אמריקאים שנולדו ב-1986
שיקיניו

**פרנסיסקו ז'ורז'ה טבארש אוליביירה** (בפורטוגזית: **Francisco Jorge Tavares Oliveira**; נולד ב-5 בפברואר 2000), המוכר בשם **שיקיניו** (בפורטוגזית: **Chiquinho**), הוא כדורגלן פורטוגזי המשחק בעמדת הקיצוני בקבוצת אלוורקה מליגת העל הפורטוגלית.

## קריירת מועדונים
### אשטוריל
שיקיניו נולד בקשקאיש, מחוז ליסבון, ובילה כמעט עשור במחלקת הנוער של ספורטינג ליסבון המקומית. בשנת 2019 הוא חתם באשטוריל, וערך את הופעת הבכורה שלו בליגה הפורטוגלית השנייה ב-18 בינואר 2020 בניצחון ביתי 1-0 על אקדמיקה דה קוימברה, בו הוא נכנס כמחליף בדקה ה-60. הוא כבש את שער הבכורה שלו בחודש שלאחר מכן, בניצחון 4-1 על קאזה פיה.

בעונת 2020/2021, שיחק שיקיניו 13 משחקים במסגרת ליגת המשנה הפורטוגלית, וסייע לקבוצתו לחזור לליגה הראשונה. הוא ערך את הופעת הבכורה שלו בליגת העל הפורטוגלית ב-7 באוגוסט 2021, כשפתח בהפסד חוץ 2-0 מול ארוקה. שער הבכורה שלו הגיע מאוחר יותר באותו חודש, כשהוא כבש את שער הניצחון נגד מאריטימו, במשחק שנגמר בתוצאה 2-1.

### וולבס
ב-17 בינואר 2022, הצטרף שיקיניו לוולבס בחוזה לשלוש וחצי שנים, תמורת דמי העברה מדווחים של 2.9 מיליון ליש"ט. הוא ערך את הופעת הבכורה שלו ב-5 בפברואר, יום הולדתו ה-22, כשהחליף את לאנרד דנדונקר לקראת סיום, בהפסד ביתי 1-0 נגד נוריץ' סיטי בסיבוב ה-32 של הגביע האנגלי. הופעת הבכורה שלו בפרמייר ליג הגיעה חמישה ימים לאחר מכן, מול ארסנל, כאשר הוא עלה מהספסל, בהפסד נוסף באצטדיון מוליניו. הוא רשם את הבישול הראשון שלו ב-10 במרץ, כשבישל לרובן נבש את השער הרביעי בניצחון ביתי 4-0 על ווטפורד.

שיקיניו ספג פציעה קשה בברך במשחק ידידות בקדם העונה נגד ברנלי ביולי 2022, בעקבותה נאלץ לעבור ניתוח, ולהיעדר מהמגרשים למשך שנה.

בקיץ 2023 הוא הצטרף לסטוק סיטי בהשאלה לעונה. עם זאת, הוא הוחזר לוולבס לאחר ששיחק רק ארבעה משחקים בכל המסגרות, ולאחר מכן עבר לפמליקאו בליגה הפורטוגלית הראשונה, גם בהשאלה.

ב-30 באוגוסט 2024, עבר שיקיניו למיורקה מהלה ליגה, בהשאלה לעונה אחת.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:כדורגלני אשטוריל
קטגוריה:כדורגלני וולברהמפטון וונדררס
קטגוריה:כדורגלני סטוק סיטי
קטגוריה:כדורגלני פמליקאו
קטגוריה:כדורגלני מיורקה
קטגוריה:כדורגלני אלוורקה
קטגוריה:פורטוגזים שנולדו ב-2000
אלעזר כהנא

**אלעזר כהנא** (נולד ב-23 ביוני 1968) הוא קצין במשטרת ישראל בדרגת תת-ניצב, המשרת כיועץ המשפטי של המשטרה.

## ביוגרפיה
את שירותו בצה"ל עשה בחיל השריון כקצין בחטיבה 188, במקביל ללימודים בישיבת ההסדר הר עציון. לאחר שחרורו מהצבא החל בלימודי תואר ראשון במשפטים באוניברסיטה העברית.

בשנת 1996 החל את דרכו במשטרת ישראל כאשר הצטרף למערך הייעוץ המשפטי של הארגון ושירת בו במגוון תפקידים.

בשנת 2007 זכה במצטיין נשיא. בשנת 2008 הקים את מדור אח"מ וטכנולוגיות בייעוץ המשפטי.

בין השאר היה מעורב בקידומם של חוקים רבים, ביניהם חוק סדר הדין הפלילי (סמכויות אכיפה – נתוני תקשורת), התשס"ח – 2007; חוק המאבק בתופעת השכרות, התש"ע – 2010; תיקון 75 לחוק סדר הדין הפלילי, התשמ"ב-1982 (חיסיון חומר מודיעיני); תיקון 33 לפקודת המשטרה [נוסח חדש] (התאמה לתפקיד ובדיקות פוליגרף).

בשנת 2014 מונה למשנה לתפקיד היועץ המשפטי של המשטרה בדרגת ניצב משנה, ובנובמבר 2021 מונה ליועץ המשפטי של המשטרה בדרגת תת-ניצב .החל מתקופה זו ליווה את פעילות המשטרה להפקת הלקחים לאחר אסון מירון, התמודדות עם המחאות על רקע הרפורמות במערכת המשפט, ופעילות המשטרה במלחמת חרבות ברזל. כהנא ייצג את המשטרה במסגרת הדיונים בכנסת על החוק לתיקון פקודת המשטרה בעניין סמכות השר לביטחון לאומי לקביעת מדיניות המשטרה. בנוסף, ליווה את פרשת הרוגלות.

הוא התנגד לפעולותיו של השר לביטחון לאומי איתמר בן גביר לעכב את קידומה של רפ"ק רינת סבן, ששימשה חוקרת בתיקי נתניהו.

בדצמבר 2025 פורסם שבכוונתו לפרוש מהמשטרה בתאריך 15 בפברואר 2026.

## חיים אישיים
אלעזר כהנא מתגורר בגדרה, ובעבר התגורר בעפרה. נשוי ואב לשמונה ילדים. אחיו הוא העיתונאי אריאל כהנא.

## קישורים חיצוניים
* 

## הערות שוליים

קטגוריה:תתי-ניצבים במשטרת ישראל
קטגוריה:בוגרי ישיבת הר עציון
קטגוריה:בוגרי האוניברסיטה העברית בירושלים: משפטים
קטגוריה:יועצים משפטיים ישראלים
קטגוריה:גדרה: אישים
קטגוריה:עפרה: אישים
קטגוריה:ישראלים שנולדו ב-1968
אלימלך אדמוני

**אלימלך אדמוני** (12 במרץ 1900 – 18 באוגוסט 1964) היה אדריכל נוף ישראלי ששימש הגנן הראשי של עיריית ירושלים. חלוץ פיתוח הנוף בירושלים ומחלוצי תחום זה בארץ ישראל.

## ביוגרפיה
### ראשית חייו
אלימלך אדמוני נולד בעיירה בפאתי ורשה שבפולין, בשם **אלימלך מקסימיליאן רוטבאום**, לאסתר (לבית אולדק) ויחיאל רוטבאום. רוטבאום השלים את לימודיו בגימנסיה כללית בפולין וב-1920 עלה לארץ ישראל בגפו כחלוץ. היו לו שלושה אחים ושתי אחיות, שמתוכם רק אחות אחת עלתה וכל יתר בני המשפחה נרצחו לימים בשואה. בסמוך לעלייתו שינה את שם משפחתו לאדמוני.

### מפועל לאדריכל נוף
בתחילה היה פועל חקלאי בפרדסים של פתח תקווה ובהמשך עבר לעבוד במשתלה של מקוה ישראל. לאחר זמן מה ביקש להפוך לעצמאי וחיפש שטח אדמה להקים עליו משתלה פרטית. האתר שנבחר היה חצר בית יוסטינוב במושבה הגרמנית ביפו. אדמוני ורעייתו שכרו שם חדר, והוא הקים וניהל משתלה קטנה בשם "הגנן" ששכנה במקום. בנוסף לגידול צמחים ומכירתם, הציע את שירותיו בעיצוב ותכנון גינות, ואף השתתף בתערוכות.

אדמוני רכש את הכשרתו בתחום הגינון ותכנון גנים תוך עבודה וניסיון שצבר בשטח בתחום זה. ב-1928 הוזמן אדמוני על ידי מתכנני מלון המלך דוד בירושלים, לתכנן, לייעץ ולהקים את הגן הצמוד למלון. בעקבות זאת עבר עם משפחתו לירושלים: בתחילה התגוררו בשכונת הבוכרים, לאחר מכן במוסררה, ברחוב יפו ובגאולה, וב-1932 השתקעו ברחביה.

### פועלו בירושלים
משנות ה-30 עד תחילת שנות ה-60 שימש אדמוני כגנן הראשי של עיריית ירושלים. במסגרת תפקידו זה, תכנן והיה אחראי להקמת כמה גנים ציבוריים מרכזיים בעיר, בהם גן השושנים בשכונת טלביה, גן ציבורי בשכונת סנהדריה וכן חלקו הראשון של גן העצמאות. כמו כן, תכנן אדמוני גינות פרטיות נוספות בירושלים ואף הוזמן לייעץ בתכנון הגן של המלך עבדאללה הראשון ברבת עמון.[ממוזער|270x270px|ציור של גינת מלון המלך דוד בתכנונו של אלימלך אדמוני, מאת הצייר [לודוויג בלום]]בתקופת המנדט היה גן השושנים גן ייצוגי, ונערכו בו קבלות פנים ומסיבות גן של עיריית ירושלים ובכירי השלטון הבריטים בארץ ישראל. לאחר קום המדינה, גן השושנים היה הגן הממלכתי של מדינת ישראל, ובו נערכו טקסים ואירועים רשמיים, קבלות פנים בחגיגות יום העצמאות ומסיבות גן בהשתתפות ראשי המדינה ונכבדיה. בגן זה מוצבת לוחית זיכרון המנציחה את פועלו של אלימלך אדמוני בתכנון הגן והקמתו.

ב-1951 נמנה אלימלך אדמוני עם קבוצת מייסדי האיגוד הישראלי של אדריכלי הנוף, לצד שלמה אורן ויינברג, ליפא יהלום, משה כבשני, יחיאל סגל, אברהם קרוון, חיים לטה ונוספים.

### הנצחתו
על שמו של אדמוני נקרא רחוב בסמוך למלון המלך דוד, וכן מוענק מדי שנה פרס לעידוד סטודנטים מצטיינים באדריכלות נוף מטעם הפקולטה לארכיטקטורה ובינוי ערים בטכניון.

## חיים אישיים
ב-1923 נישא אדמוני לסימה (לבית שרייבר), שעלתה כחלוצה מראדום ב-1921 והייתה כל חייה עקרת בית. נולדו להם שני בנים: יחיאל אדמוני, לימים איש ציבור ששירת בתפקידים בכירים בסוכנות היהודית, ונחום אדמוני, לימים ראש המוסד למודיעין ותפקידים מיוחדים.

אדמוני נפטר באוגוסט 1964 ונטמן בהר המנוחות. על מצבת קברו נכתב: . אחיינה של סימה, שהמשיך את דרכו של אדמוני באדריכלות נוף, הוא גדעון שריג (שרייבר).

## הערות שוליים

קטגוריה:אדריכלי נוף ישראלים
קטגוריה:ישראלים ילידי פולין
קטגוריה:המושבה האמריקאית-גרמנית ביפו
קטגוריה:ירושלים: אישים
קטגוריה:עובדי עיריית ירושלים
קטגוריה:משפחת אדמוני
קטגוריה:יהודים הקבורים בהר המנוחות
קטגוריה:ישראלים שנולדו ב-1900
קטגוריה:ישראלים שנפטרו ב-1964
Betty Pablo

***Betty Pablo*** (בעברית: **בטי פבלו**) הוא אלבום האולפן החמישי ומיני-אלבום הבכורה של הזמרת-יוצרת הישראלית בטי פבלו. הוא יצא לאור ב-8 בנובמבר 2021 בהוצאה עצמית. באלבום נכלל הסינגל "Mírame" שיצא לאור בדצמבר 2018, כמו גם השיר "Cuando Estás" שפורסם כסינגל השני מתוכו.

## רקע והפקה
בתחילת 2018, בעת שהחלה לעבוד על אלבומה החדש בשפה הספרדית, השתתפה בטי פבלו בתוכנית "אביב או אייל" בנבחרת של אייל עם השיר "Mírame" ("תביט בי"). השיר הוא הגרסה הספרדית לשיר "מצטער" שנכתב במקור בעברית על ידי מישה קירקילן, ועשור קודם הקליטה אותו בטי כסקיצה עבור אייל גולן במסגרת פרויקט שירים ישראליים שנכתבו בספרדית. הביצוע בתוכנית הוביל לתגובות נלהבות ולהחלטה להקליט אותו בסגנון ספרדי-אנדלוסי, יחד עם המפיק המוזיקלי ערן כרמי. בדצמבר 2018 יצא השיר "Mirame" לתחנות הרדיו כסינגל הראשון והמוביל מתוך *Betty Pablo*. באלבום חושפת פבלו את הצד הלטיני שלה ומשלבת בו פופ ונגיעות אתניות.

את האלבום (מלבד השיר "Mírame") הפיק מוזיקלית אודי תורג'מן ומתארחים בו מוזיקאים בין-לאומיים מארגנטינה וברזיל. לשיר "Cuando Estás" מתוך האלבום, צולם וידאו קליפ בבימויו של חורחה גורביץ'. בקליפ מככב יחד עם בטי, השחקן רודריגו גונזלס. בטי הוזמנה בעקבות האלבום להופיע בברזיל ובארגנטינה.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי 2021
קטגוריה:מיני-אלבומי בכורה מ-2021
קטגוריה:אלבומי בטי פבלו
קטגוריה:אלבומים בספרדית
קטגוריה:מיני-אלבומים בספרדית
קטגוריה:אלבומים בהוצאה עצמית
קטגוריה:מיני-אלבומים בהוצאה עצמית
בלאריק ביט

**בלאריק ביט** (**Balearic beat**; באופן מילולי: ביט בלארי), הידוע גם בשמות **בלאריק האוס** (**Balearic house**), **בלאריק** (**Balearic**), **איביזה האוס** (**Ibiza house**) ו-**איביזיאן צ'ילאאוט** (**Ibizan chillout**), הוא תת-ז'אנר מוזיקלי אקלקטי של מוזיקת דאנס מאיביזה של סוף שנות ה-1980. באמצע שנות ה-1990, יצירות של תת-ז'אנר זה קיבלו אלמנטים ממוזיקת האוס ומוזיקת דאנס אלקטרונית.

תקליטי בלאריק ביט הושפעו מצלילי הז'אנרים איטלו האוס, דיפ האוס, מוזיקת נשמה, מוזיקה לטינית, מוזיקה אפריקאית, פאנק, מוזיקת דאנס ומוזיקת דאב. לתקליטים אלו יש מקצב איטי שהושפע מה-R&B (מתחת ל-119 פעימות לדקה). בנוסף לזאת, מוזיקה זו בדרך כלל מכילה נגינה של כלים אקוסטים, כמו גיטרה ופסנתר, וכן מכונות תופים, תופי בס, תופי סנר והיי-האטים. נוסף על כך, רוב יצירות המוזיקה מהז'אנר הן אינסטרומנטליות ללא שירה כלל.

## לקריאה נוספת

* 
* 


## הערות שוליים

קטגוריה:איביזה: תרבות
קטגוריה:שנות ה-1980 במוזיקה
פרנק אופנהיימר

**פרנק פרידמן אופנהיימר** (באנגלית: **Frank Friedman Oppenheimer**; 14 באוגוסט 1912 – 3 בפברואר 1985) היה פיזיקאי יהודי-אמריקאי ומייסד ה, מוזיאון למדע בסן פרנסיסקו. אחיו הצעיר של רוברט אופנהיימר, אבי פצצת הביקוע הגרעיני.

אופנהיימר ערך מחקר על היבטים של פיזיקה גרעינית בתקופת פרויקט מנהטן ותרם רבות לתחום העשרת האורניום. לאחר מלחמת העולם השנייה ספג אופנהיימר ביקורת בשל היותו חבר לשעבר ב, מה שגרם לו להתפטר מתפקידו כפרופסור באוניברסיטת מינסוטה. אופנהיימר היה יעד למקארתיזם, הוכנס לרשימה השחורה ונמנע מלכהן בכל תפקיד בהוראת פיזיקה בארצות הברית עד 1957, אז הורשה ללמד מדעים בבית ספר תיכון בקולורדו. ב-1969 ייסד אופנהיימר את האקספלורטוריום בסן פרנסיסקו והוא שימש כמנהלו הראשון עד למותו ב-1985.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:בעלי תואר דוקטור מהמכון הטכנולוגי של קליפורניה
קטגוריה:בוגרי אוניברסיטת ג'ונס הופקינס
קטגוריה:אתאיסטים יהודים אמריקאים
קטגוריה:פיזיקאים יהודים אמריקאים
קטגוריה:יהודים עובדי פרויקט מנהטן
קטגוריה:אמריקאים ממוצא גרמני-יהודי
קטגוריה:אמריקאים שנולדו ב-1912
קטגוריה:אמריקאים שנפטרו ב-1985
גלגיליות עלוקתיות

**גלגיליות עלוקתיות** או בדלואידים (Bdelloidea) היא מחלקת בעלי חיים במערכת הגלגיליות המצויים בבתי גידול של מים מתוקים בכל רחבי העולם. ישנם למעלה מ-450 מינים מתוארים של גלגלויות אלה, הנבדלים זה מזה בעיקר על בסיס מורפולוגיה. המאפיינים העיקריים המבדילים את הבדלואידים מקבוצות קשורות של גלגיליות הם קיום בלבדי של רביית בתולים (פַּרְתֵנוֹגֶנְזָה) והיכולת לשרוד בסביבות יבשות וקשות על ידי כניסה למצב של תרדמה הנגרמת על ידי ייבוש (אנהידרוביוזה). בכל שלבי בחיים. מיני המחלקה נחשבים מהשורדים הגדולים של הטבע. כאשר הם מתייבשים, הדנ"א שבתאיהם עשוי להתפרק לאלפי מקטעים נפרדים. עם שוב המים לסביבתם, מקטעים אלה מתחברים מחדש באמצעות פעילות אנזימטית, והם חוזרים לפעילות מלאה בתוך שעות אחדות. תהליך דומה מתרחש גם כאשר הדנ"א נשבר לרסיסים בעקבות חשיפה לכמויות גבוהות של קרינה.

הגלגליות העלוקתיות הן בעלות גוף רב תאי ובעלות מבנה אנטומי מורכב. הן נחשבות אחד מסוגי בעלי החיים העמידים ביותר - הן בעלות עמידות גבוה יחסית לקרינה רדיואקטיבית, יכולים לשרוד בתנאי חומציות גבוה, תנאים של מחסור בחמצן ושנים של יובש.

הגלגיליות העלוקתיות ייחודיות בקרב בעלי החיים בכך שאין בהן זוויג. כל הפרטים, ללא יוצא מן הכלל, שייכים למין הנקבי. ביציותיהן מתפתחות לעוברים מבלי שהופרו – תהליך של רביית בתולין. זכרים אינם קיימים כלל, והיעדרם המוחלט הוא שמייחד את הגלגיליות הללו מכל שאר המינים הביולוגיים שבהם קיימת רביית בתולין.

גלגיליות עלוקתיות הן אחת הקבוצות הבודדות המסוגלות לקבל DNA מחוץ לתחומי המין הטקסונמי שלהן (העברה גנטית אופקית). הן מכונות כ"א-מיניות עתיקיות" בשל ההיסטוריה האל-מינית הייחודית שלהם שמתפרשת על פני למעלה מ-25 מיליון שנה באמצעות עדויות מאובנים. גלגיליות עלוקתיות הם אורגניזמים מיקרוסקופיים, בדרך כלל באורך של בין 150 ל-700 מיקרומטר. רובם מעט קטנים מכדי להיראות בעין בלתי מזוינת, אך מופיעים כנקודות לבנות זעירות אפילו דרך עדשת יד חלשה, במיוחד באור בהיר. ביוני 2021, ביולוגים דיווחו על החזרתן לחיים של גלגיליות עלוקתיות לאחר שאלו נותרו קפואות במשך 24,000 שנים בפרמפרסט הסיבירי.

## קישורים חיצוניים

## הערות שוליים

קטגוריה:מחלקות בעלי חיים
קטגוריה:רבייה
קטגוריה:מיניות
טוביה מנדלסון

**טוביה מנדלסון** (באנגלית: **Tuvia Mendelson**; נולד בירושלים) הוא סופר, עיתונאי, עורך ותסריטאי. בעבר היה מנהל ההוצאה לאור של הג'וינט.

## קורות חייו

טוביה נולד וגדל והתחנך בירושלים. הוא בוגר בית הספר הדתי הירושלמי מעלה ולמד ב ספרות אנגלית ויחסים בינלאומיים.

הוא היה עיתונאי במשך 23 שנים ב"דבר", כתב עירוני וכתב מדיני. בשמונה השנים האחרונות מתקופה זו היה עורך "דבר השבוע", מוסף סוף השבוע של "דבר", עד 1996. לאחר מכן עבד שלוש שנים ב"ידיעות תקשורת" והיה עורך מוסף העיתון המקומי בירושלים, "כל העיר". הוא כתב טור תחת הכותרת "ארבעים פלוס" בשבועון הירושלמי "כל העיר".

משנת 1999 עד לפרישתו בסוף 2015 ניהל מנדלסון את ההוצאה לאור ותחום התקשורת באשל - האגודה לתכנון ולפיתוח שירותים למען הזקן בישראל, בג'וינט ישראל. מנדלסון היה ממונה על הפקתם של ספרים בעברית בנושאי זקנה וגרונטולוגיה.

בשנת 2014 היה חבר ועדת השיפוט של פרס סמולר-ג'וינט לשנת 2014 לעידוד החשיפה התקשורתית בנושאים הקשורים בישראל והתפוצות בפני הציבור הישראלי.

## יצירתו
מנדלסון פרסם שני ספרים וכן תסריטים לטלוויזיה ולקולנוע. הוא חבר באיגוד התסריטאים ובאקדמיה הישראלית לקולנוע ולטלוויזיה. בשנת 2008 שיחק בסרט "ברוריה" שביים אברהם קושניר.

### ספרים
* **גבר גרוש** (ירושלים: הוצאת כתר, 1993). הספר היה רב מכר.
* **שמנים** (ירושלים: הוצאת כתר, 2003)

### תסריטים
* 1988: הינשוף (סרט).
* 1996: קפה פריז (סדרת טלוויזיה) ובה 39 פרקים בשלוש עונות, בבימוי אמנון רובינשטיין.
* לילה באדיס (במאי: אמנון רובינשטיין), בהפקת משרד החינוך.

## חיים אישיים
נשוי לג'וזי, שהגיעה כמתנדבת מדרום אפריקה לאחר מלחמת ששת הימים, ואב לארבעה. מתגורר בירושלים.

## קישורים חיצוניים
* ביקורות על ספריו, בלקסיקון הספרות העברית החדשה.
* 
* ראיון עמו לרגל עליית הסרט "הינשוף" למסכים, מאת מרי אוסקובסקי-יורק.

## הערות שוליים

קטגוריה:סופרים ישראלים
קטגוריה:עורכים ישראלים
קטגוריה:עיתונאים ישראלים
קטגוריה:תסריטאים ישראלים
חוק סמכויות המלחמה 1941

**חוק סמכויות המלחמה** **1941** (באנגלית: **War Powers Act of 1941**), שידוע גם בתור **חוק סמכויות המלחמה הראשון**, היה חוק חירום אמריקאי, שהגביר את הכוח הפדרלי במהלך מלחמת העולם השנייה. החוק נחתם על ידי נשיא ארצות הברית פרנקלין דלאנו רוזוולט ב-18 בדצמבר 1941, פחות משבועיים לאחר המתקפה על פרל הארבור.

החוק העניק לנשיא סמכות רחבה על מנת לנהל את מלחמת העולם השנייה בצורה יעילה. הנשיא הוסמך לארגן מחדש את הרשות המבצעת, סוכנויות ממשלתיות עצמאיות ותאגידים ממשלתיים למען מטרת המלחמה. עם אישור החוק הורשה הנשיא לצנזר דואר וצורות תקשורת אחרות בין ארצות הברית למדינות זרות. החוק וכל השינויים שבוצעו מכוחו היו אמורים להישאר על כנם עד שישה חודשים לאחר תום המלחמה.

שלושה חודשים לאחר העברת החוק ראשון התקבל חוק כוחות המלחמה השני ב-27 במרץ 1942. החוק חיזק עוד יותר את סמכויות הרשות המבצעת לקראת ניהול המלחמה. חוק זה אפשר רכישת קרקע למטרות צבאיות או ימיות. החוק ביטל גם את הסודיות של נתוני מפקד האוכלוסין ואפשרה ל-FBI להשתמש במידע זה כדי לכלוא יפנים בארצות הברית.

תת-מזכיר המלחמה של ארצות הברית רוברט פטרסון האציל רטרואקטיבית את סמכותו מהנשיא לפי חוק כוחות המלחמה הראשון ללסלי גרובס עבור פרויקט מנהטן. הסמכות ניתנה בתזכיר לגרובס מיום 17 באפריל 1944.

## הערות שוליים

קטגוריה:ארצות הברית: חוק ומשפט
קטגוריה:ארצות הברית במלחמת העולם השנייה
אבדון פראטס

**אָבְּדוֹן פְּרַאטְס בסטידאס** (בספרדית: **Abdón Prats Bastidas**; נולד ב-7 בדצמבר 1992), המוכר גם בשמו הפרטי **אבדון**, הוא כדורגלן ספרדי המשחק בעמדת החלוץ במיורקה מהלה ליגה. אבדון גדל במחלקת הנוער של מיורקה, ולזכותו למעלה מ-250 הופעות במדיה בכל המסגרות, בהן כבש למעלה מ-70 שערים.

## קריירת מועדונים
אבדון נולד בארטה שבאיים הבלאריים, וגדל במחלקת הנוער של מיורקה המקומית. הוא ערך את הופעת הבכורה שלו בקבוצה הראשונה, בגיל 17 בלבד, ב-13 בדצמבר 2011, כששיחק שתי דקות בהפסד ביתי 0-1 מול ספורטינג חיחון במשחק בגביע הספרדי.

ב-28 באפריל 2012, עלה אבדון מהספסל למשחק הבכורה שלו בלה ליגה, במקומו של ויקטור קאסדסוס בניצחון 3-1 נגד חטאפה. ב-23 באוגוסט של השנה שלאחר מכן הוא הושאל לקבוצת הליגה השלישית בורגוס, וחזר בסוף העונה לקבוצה הראשונה של מיורקה, שעלתה לליגה השנייה.

אבדון כבש את שער הבכורה שלו בקבוצה הראשונה ב-21 בספטמבר 2014, בהפסד ביתי 4-6 מול אוססונה. הוא סיים את חוזהו בחלון ההעברות הבא, וחתם בטנריפה מאותה הליגה זמן קצר לאחר מכן.

ב-3 ביולי 2015, חתם אבדון על חוזה לשנתיים במיראנדס, גם היא מהליגה השנייה. הוא עזב אותה בהסכמה הדדית בינואר 2017, וחתם על חוזה בראסינג סנטנדר עוד באותו היום. עד לסיום העונה, הוא כבש עבורה 14 שערים ב-19 משחקים בכל המסגרות.

אבדון חזר למיורקה בקיץ 2017, כאשר היא שיחקה בליגה השלישית. תחת ויסנטה מורנו, הוא היה חלק מהסגל שרשם שתי עליות ליגה רצופות, מהליגה השלישית עד לליגה הבכירה, וכבש בסך הכל 18 שערים.

אבדון פתח את עונת 2023/2024 בצורה חזקה, כבש ארבע פעמים בארבעה משחקים, על אף שלא זכה לדקות משחק רבות. באותה העונה הוא סיים כמלך השערים של הגביע הספרדי, וסייע לקבוצתו להעפיל לגמר בפעם הראשונה מאז 2003, בו הפסידה לאתלטיק בילבאו בפנדלים.

## קישורים חיצוניים

## הערות שוליים

קטגוריה:כדורגלני ראסינג סנטנדר
קטגוריה:כדורגלני מיורקה
קטגוריה:כדורגלנים ספרדים
קטגוריה:כדורגלני טנריפה
קטגוריה:כדורגלני מיראנדס
קטגוריה:כדורגלני בורגוס
קטגוריה:ספרדים שנולדו ב-1992
אהרון פופובצר

**פרופ' אהרון פופובצר** (נולד ב-1968) הוא רופא וחוקר ישראלי, אונקולוג מומחה בסרטן ראש צוואר ורדיותרפיה, המכהן כמנהל מכון שרת לאונקולוגיה במרכז הרפואי האוניברסיטאי הדסה. פופובצר מדורג על ידי מגזין פורבס  ברשימת הרופאים המובילים בישראל.

תחומי התמחותו העיקריים של פרופ' פופובצר כוללים טיפול בסרטן ראש וצוואר, טיפול בגרורות בעמוד השדרה, אימונותרפיה וטיפולים ביולוגיים ורדיוכירורגיה.

## ביוגרפיה
פופובצר נולד בשנת 1968 בארצות הברית ובשנת 1977 עלה לישראל.

בין השנים 1987–1991 שירת באמ"ן מחקר בצה"ל. במקביל לשירותו הצבאי, למד בישיבת הר עציון וסיים בהצלחה את מבחני הרבנות הראשית לישראל.

בשנת 1999 סיים את לימודי רפואה בבית הספר לרפואה של האוניברסיטה העברית בירושלים והדסה. בשנת 2004 השלים את התמחותו באף אוזן וגרון וגידולי ראש צוואר במרכז רפואי רבין.

בשנים 2006–2008 ביצע תת-התמחות בסרטן ראש וצוואר ורדיותרפיה כללית באוניברסיטת מישיגן באן ארבור. בשנת 2008 השלים הכשרה נוספת בברכיתרפיה, בהתמקדות על גידולי ראש צוואר, בבית החולים "בית ישראל" בניו יורק.

בין השנים 2010–2020 שימש כרופא בכיר במרכז דוידוף לטיפול ולמחקר מחלות הסרטן במרכז רפואי רבין. בשנים 2015–2020 כיהן כמנהל יחידת ראש צוואר וסגן מנהל מרכז דוידוף.

משנת 2020 מכהן פופובצר כמנהל מכון שרת לאונקולוגיה במרכז הרפואי האוניברסיטאי הדסה בירושלים.

## תפקידים ציבוריים
* בעבר יו"ר החברה הישראלית לכירורגיה ואונקולוגיה של הראש והצוואר.
* נציג ישראל באגודה העולמית לסרטן ראש צוואר (IFHNOS).
* פעיל באגודה האירופית לסרטן ראש צוואר (EORTC).
### חברות באיגודים
* המועצה הלאומית למניעה, אבחון וטיפול במחלות ממאירות הפועלת תחת משרד הבריאות.
* האיגוד האמריקאי לסרטן ראש צוואר (AHNS).
* החברה האירופית לאונקולוגיה רפואית (ESMO).
* החברה האמריקאית לאונקולוגיה קלינית (ASCO).

## מחקרים בהובלתו
פרופ' פופובצר פרסם למעלה ממאה מחקרים ופרסומים מדעיים בתחום האונקולוגיה.
* הובלת מחקר הפרוטונים בישראל, טכנולוגיית הפרוטונים מאפשרת הקרנה מדויקת יותר מטיפולי הקרנות מסורתיים, תוך פגיעה מופחתת ברקמות בריאות.

## חיים אישיים
פרופ' פופובצר נשוי לפרופ' רחלה פופובצר, חוקרת בכירה וסגנית דיקן בפקולטה להנדסה ובמכון לננוטכנולוגיה ולחומרים מתקדמים באוניברסיטת בר-אילן והם הורים לארבעה ילדים.
## קישורים חיצוניים
* ממחקריו של פרופ' פופובצר באתר המדעי pubmed.
* 
* טיפול משולב של קרינה ואימונותרפיה – פרופ' אהרון פופובצר (סרטון יוטיוב, האגודה למלחמה בסרטן)
* 
* פודפרופסור – פרק 1: שיחה עם פרופ' אהרן פופובצר (פודקאסט של עיתון משפחה)
* אתר מכון שרת לאונקולוגיה בבית החולים הדסה
* פרופיל של פרופ' אהרון פופובצר באתר המכון לחקר הסרטן בהדסה
* החברה הישראלית לכירורגיה ואונקולוגיה של הראש והצוואר

## הערות שוליים

קטגוריה:רופאים ישראלים
קטגוריה:אונקולוגים ישראלים
קטגוריה:חוקרי סרטן ישראלים
קטגוריה:סגל מרכז רפואי הדסה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראלים שנולדו ב-1968
פריגידריום

**פְרִיגִידָרְיוּם** () הוא ה"חדר הקר" אחד משלושת החדרים העיקריים שהיה בבתי המרחץ הרומיים. לרוב הוא הכיל בריכת שחייה.
[שמאל|ממוזער|250x250 פיקסלים| הפריגידריום העגול, [המרחצאות הרומיים של באת'|מרחצאות רומאים (אמבטיה), אנגליה]]
במרחצאות הרומיים, לאחר תשלום דמי הכניסה, הרוחץ התפשט, הגיש את בגדיו למלווה ועסק בפעילות גופנית כדי להזיע ואז נכנס לטפידריום ומשם לחדר החם, הקלדריום, שבו (כמו בסאונה) הרוחץ מזיע ובכך מנקה את עורו מלכלוך שדבק בו. לאחר ההזעה, עבד היה משפשף שמן זית לתוך עורו של הרוחץ, הוא היה חוזר לטפידריום ולאחר מכן עובר לפריגידריום כדי להתקרר וכדי לסגור את נקבוביות העור שנפתחו קודם לכן, כדי לפלוט את הלכלוך. השלב האחרון היה רחצה בבריכה הראשית, או שהיה באולם ציבורי כדי להתרועע עם אחרים.

## ממצאים ארכאולוגיים בולטים
* **[[מרחצאות קרקלה]]**: מרחצאות ציבוריים ברומא שנבנו על ידי הקיסר קרקלה בתחילת המאה השלישית. חדר הפריגידריום היה באורך כ-56 וברוחב כ-24 מטרים ומעליו היה גג בגובה כ-32 מטרים עשויי משלושה קמרונות שנשענו על שמונה עמודי גרניט. באזור המרכזי של הפריגידריום הייתה רצפת שיש עם בריכות רחצה מעוטרות במזרקות ופסלים.
* **בית מרחץ בפומפיי** : מתחם רחצה רומי בפומפיי, העתיק והגדול מבין 5 המרחצאות הציבוריים בעיר, שנבנה בערך ב-125 לפני הספירה. הפריגידריום לגברים היה חדר עגול מקורה בכיפה, שבמרכזה חלון גדול שהכניס אור לחדר. אגן המים הקרים היה מצופה שיש לבן ובקירות היו גומחות שבהן נקבעו מזרקות. הקירות נצבעו בפרסקו המציג צמחייה, ציפורים, פסלים ואגרטלים, על רקע שמיים כחולים.
ממוזער|שרידי פריגידריום שנחשפו בפומפיי

## קישורים חיצוניים

* צילומים של שרידי פריגידריום בפומפיי 

## הערות שוליים

קטגוריה:מרחצאות רומיים
קטגוריה:חדרים
רים אל-האשמי

**רים בנת איבראהם אל-האשמי** (בערבית: **ريم بنت إبراهيم الهاشمي**, תעתיק מדויק: **רים בנת אבראהים אלהאשמי**) היא פוליטיקאית אמירתית המכהנת כשרת המדינה לשיתוף פעולה בינלאומי במשרד החוץ של איחוד האמירויות הערביות.

## השכלה
אל-האשמי קיבלה תואר הראשון מאוניברסיטת טאפטס ביחסים בינלאומיים וצרפתית, ותואר שני מאוניברסיטת הרווארד. היא גם בעלת תואר דוקטור מאוניברסיטת צ'ינגחווה.

## קריירה
אל-האשמי החלה את דרכה כנספחת מסחרית, ולאחר מכן כיהנה כסגנית שגריר איחוד האמירויות בוושינגטון הבירה.

היא מונתה לשרת המדינה בממשלת איחוד האמירויות בפברואר 2008. היא מונתה לתפקידה הנוכחי כשרת המדינה לשיתוף פעולה בינלאומי של איחוד האמירויות בפברואר 2016.

בשנת 2011, אל-האשמי מונתה על ידי השייח' מוחמד בן ראשד אאל מכתום לתפקיד מנכ"לית הוועדה העליונה להפעלת אירוח התערוכה העולמית ב-2020. היא הובילה את ההצעה המוצלחת לארח את התערוכה העולמית בדובאי. באירוע, שנדחה בשנה אחת עקב מגפת הקורונה, השתתפו בסופו של דבר 24.1 מיליון מבקרים במשך שישה חודשים בין אוקטובר 2021 למרץ 2022.

היא יושבת ראש הוועדה הלאומית ליעדים לפיתוח בר קיימא באיחוד האמירויות. היא הייתה בעבר יו"ר הרשות הפדרלית לתחרותיות וסטטיסטיקה של איחוד האמירויות הערביות. היא יושבת ראש של אוניברסיטת סורבון  באבו דאבי. בספטמבר 2022, היא הפכה לפוליטיקאית האמירית הראשונה שנשאה נאום עבור איחוד האמירויות בעצרת הכללית של האו"ם.

## חיים אישיים
רים אל-האשמי הגיעה ממשפחה אמירתית בולטת עם היסטוריה ארוכה של מעורבות בשירות הציבורי ובממשל. אביה, ד"ר סעיד אל-האשמי, היה שר המדינה באיחוד האמירויות.

## ראו גם
* מעמד האישה בחברה הערבית

## קישורים חיצוניים

* 

## הערות שוליים

קטגוריה:פוליטיקאים אמירתים
קטגוריה:דובאים
קטגוריה:שרי ממשלת איחוד האמירויות הערביות
קטגוריה:בוגרות אוניברסיטת טאפטס
קטגוריה:בוגרות אוניברסיטת הווארד
קטגוריה:בוגרות אוניברסיטת צ'ינגחווה
קטגוריה:אמירתים שנולדו במאה ה-20
קטגוריה:ילידות 1978
As I Lay Dying

**As I Lay Dying** היא להקת מטאלקור אמריקאית מסן דייגו, קליפורניה, שהוקמה בשנת 2000 על ידי הסולן טים למבזיס. הלהקה זכתה להכרה בינלאומית בזכות המוזיקה המשלבת בין אלמנטים של מטאל, מטאל מלודי ומטאל נוצרי, והופיעה בפסטיבלים נחשבים ברחבי העולם. במהלך השנים הלהקה עברה שינויים רבים בהרכבה, בעיקר בעקבות מאסרו של למבזיס בשנת 2014, מה שהוביל להפסקה ארוכה בפעילותה.

## היסטוריה
הלהקה הוקמה ב-2000 כאשר למבזיס פרש מהלהקה הקודמת שלו, *Society's Finest*. ההרכב הראשוני כלל את למבזיס והמתופף ג'ורדן מנסינו. אלבומם הראשון, *Beneath the Encasing of Ashes*, יצא ביוני 2001.

בשנת 2005 יצא אלבומם השלישי, *Shadows Are Security*, שזכה להצלחה רבה ונכנס למקום ה-35 בבילבורד 200. אלבומם הרביעי, *An Ocean Between Us* מ-2007, הגיע למקום השמיני במצעד הבילבורד 200 ונחשב לשיא הקריירה של הלהקה עד אז.

ב-2014, הלהקה נכנסה להפסקה לאחר שלמבזיס הורשע בניסיון לשכור מתנקש לרצוח את אשתו. הלהקה חזרה לפעילות בשנת 2018 עם השיר "My Own Grave". מאז, הלהקה המשיכה ליצור ולהופיע, אך עברה שינויים רבים בהרכבה. היפה עזב ב-2020, וגילברט ומנסינו עזבו ב-2022. סוסי, נף ופירס הצטרפו ללהקה ב-2022 כדי למלא את מקומם של החברים שעזבו.

באוקטובר 2024, הגיטריסט קן סוסי והמתופף ניק פירס פרשו מהלהקה כשישה ימים לאחר שהבסיסט והסולן ריאן נף עזב גם הוא את הלהקה. סוסי הסביר שהמוסר האישי שלו נבחן לאחרונה עד לנקודת שבירה, מה שהוביל להחלטתו לעזוב. שלושת העזיבות הללו הן השינויים האחרונים בהרכב הלהקה מאז שחזרו לפעילות בשנת 2018. סיבוב ההופעות האירופי של הלהקה שתוכנן להתחיל ב-15 בנובמבר בוירצבורג, גרמניה, בוטל, כפי שדווח על ידי המפיקים ברשתות החברתיות. האלבום השמיני של הלהקה, *Through Storms Ahead*, צפוי לצאת ב-15 בנובמבר. נכון לאוקטובר 2024, חברי הלהקה היחידים שנותרו הם טים למבזיס ופיל סגרוסו.

## סגנון מוזיקלי והשפעות
הלהקה נחשבת לאחת מלהקות המטאלקור המובילות, עם השפעות ממוזיקת דת' מטאל ומטאל מלודי. השפעותיהם כוללות להקות כמו סלייר, פנטרה, מטאליקה ו-In Flames.

## חברי הלהקה
* **טים למבזיס** – סולן (2000–הווה)
* **פיל סגרוסו** – גיטרה (2003–הווה)

### חברים לשעבר
* **ג'ורדן מנסינו** – תופים (2000–2014, 2018–2022)
* **ניק היפה** – גיטרה (2003–2014, 2018–2020)
* **ג'וש גילברט** – בס ושירה (2006–2014, 2018–2022)
* **ריאן נף** – בס ושירה (2022–2024)
* **קן סוסי** – גיטרה (2022–2024)

## דיסקוגרפיה
* *Beneath the Encasing of Ashes* (2001)
* *Frail Words Collapse* (2003)
* *Shadows Are Security* (2005)
* *An Ocean Between Us* (2007)
* *The Powerless Rise* (2010)
* *Awakened* (2012)
* *Shaped by Fire* (2019)
* *Through Storms Ahead* (2024)

## קישורים חיצוניים
* 

## הערות שוליים

קטגוריה:להקות מטאל
קטגוריה:להקות אמריקאיות
קטגוריה:להקות שהוקמו בשנת 2000